Folketing
2002-05-27

Forespørgslen her i dag drejer sig om gode og ligelige vilkår, uanset hvor man bor i landet, og den regionale udvikling har jo også noget med landdistrikterne at gøre. Der er det jo interessant, at SF er i gang med, jeg ved ikke om at indsamle, men i hvert fald i gang med at overveje at indsamle underskrifter til en folkeafstemning mod en udvikling i landdistrikterne. Det hævdes oven i købet, at der skulle komme en masse nye boliger i landdistrikterne, hvilket jo måske kunne være med til at stimulere den regionale udvikling. Jeg vil godt spørge hr. Kristen Touborg: Hvad er problemet med, at de børn, der bor ude i landdistrikterne, får lov til at bevare deres skole? Hvad er problemet med, at de erhvervsdrivende, der lever derude, de små handlende, kan bevare deres forretninger eller udvikle dem? Hvad er problemet i forbindelse med den regionale udvikling?